CELEX: 62016CN0436
Language: ro
Date: 2016-08-04 00:00:00
Title: Cauza C-436/16: Cerere de decizie preliminară introdusă de Areios Pagos (Grecia) la 4 august 2016 – Georgios Leventis, Nikolaos Vafeias/Malcon Navigation Co. Ltd, Brave Bulk Transport Ltd

24.10.2016   
            
            
               RO
            
            
               Jurnalul Oficial al Uniunii Europene
            
            
               C 392/11
            
         Cerere de decizie preliminară introdusă de Areios Pagos (Grecia) la 4 august 2016 – Georgios Leventis, Nikolaos Vafeias/Malcon Navigation Co. Ltd, Brave Bulk Transport Ltd
   (Cauza C-436/16)
   (2016/C 392/14)
   Limba de procedură: greaca
   
      Instanța de trimitere
   
   Areios Pagos (Grecia)
   
      Părțile din procedura principală
   
   
      Recurenți: Georgios Leventis, Nikolaos Vafeias
   
      Intimate: Malcon Navigation Co. Ltd, Brave Bulk Transport Ltd
   
      Întrebarea preliminară
   
   Clauza de prorogare convenită de societăți în temeiul articolului 23 alineatul (1) din Regulamentul (CE) nr. 44/2001 (1) și conținută, în speță, în înscrisul sub semnătură privată din 14 noiembrie 2007 încheiat de prima și de a doua intimată, care, la articolul 10, prevede că „prezenta convenție este reglementată de dreptul englez și este supusă competenței judiciare a instanței engleze, iar orice litigiu născut din aceasta sau în legătură cu aceasta este de competența exclusivă a Curții Supreme (High Court) din Anglia și Țara Galilor”, se aplică de asemenea, în ceea ce privește actele și omisiunile organelor celei de a doua intimate, care o reprezintă și îi angajează răspunderea potrivit articolului 71 din Codul civil elen, persoanelor responsabile care au acționat în exercitarea funcțiilor lor și care răspund, potrivit aceluiași articol coroborat cu articolul 926 din Codul civil elen, în solidar cu societatea în calitate de persoană juridică?
   
      (1)  Regulamentul (CE) nr. 44/2001 al Consiliului din 22 decembrie 2000 privind competența judiciară, recunoașterea și executarea hotărârilor în materie civilă și comercială (JO 2001, L 12, p. 1, Ediție specială, 19/vol. 3, p. 74).